153. löggjafarþing 2022–2023.

Þingskjal 1152 — 759. mál.

Fyrirspurn

til umhverfis-, orku- og loftslagsráðherra um ráðningu
starfsfólks með skerta starfsorku.

Frá Ásmundi Friðrikssyni.

1.	Hver er stefna ráðuneytisins er varðar ráðningu starfsfólks með skerta starfsorku? Liggur sú stefna fyrir opinberlega og ef svo er ekki, hvaða ástæður liggja þar að baki?

2.	Hefur ráðuneytið beitt sér fyrir því að undirstofnanir þess móti skýra stefnu við ráðningu starfsfólks með skerta starfsorku? Ef ekki, hvers vegna ekki? Hvaða undirstofnanir hafa mótað stefnu og hverjar ekki?

3.	Hafa ráðuneytið og undirstofnanir þess sett sér tölusett markmið varðandi fjölda starfa sem henta einstaklingum með skerta starfsorku? Ef ekki, mun ráðherra beita sér fyrir slíkri stefnumótun?

4.	Hversu margt starfsfólk með skerta starfsorku er í hlutastarfi eða fullu starfi hjá ráðu
neytinu og undirstofnunum þess? Svar óskast sundurliðað eftir stofnunum.

5.	Liggur fyrir mat á því hversu mörg störf eða hlutastörf, sem henta einstaklingum með skerta starfsorku, geti verið hjá ráðuneytinu eða undirstofnunum? Svar óskast sundur
liðað eftir stofnunum.

Skriflegt svar óskast.